Асобныя словы трэба сказаць пра галаву сям’і – мужа і тату. Іван Ністаравіч – сапраўдны гаспадар, які заўсёды стараўся, каб ні дзеці, ні жонка ні ў чым не мелі патрэбы і жылі ў дастатку. Некалькі год ён адпрацаваў у былым саўгасе “Камунар” трактарыстам, пасля быў асемянатарам, зараз працуе на птушкафабрыцы пад Мінскам. А яшчэ, па словах дзяцей, іх тата – “добры чараўнік”, які здзяйсняе любыя жаданні. Самым важкім падарункам стала машына для каханай жонкі.